कॉम्पिटिटिव एग्जाम की तैयारी में मदद, पंचतंत्र में हैं ब्लड रिलेशन पर कई पहेलियां
Blood Relations Questions Tips And Tricks - How To Do Logical Reasoning Quickly. पारिवारिक संबंधों के आधार पर व्यक्तियों के बीच संबंधों की पहचान करना शामिल होता है। इन पहेलियों को हल करने के लिए लॉजिकल थिंकिंग स्किल्स की जरूरत होती है।
मनुष्य ही ऐसा प्राणी है जो आनंद के लिए पहेलियां बनाता है। सुलझाता भी है।
लगभग सभी कॉम्पिटिटिव एग्जाम के लॉजिकल रीजनिंग सेक्शन में 'फैमिली रिलेशन' से रिलेटेड सवाल जाते हैं। इन सवालों में माता-पिता-बच्चे, दादा-दादी-पोते, नाना-नानी-नाती, भाई-बहन, पति-पत्नी, आदि पारिवारिक संबंधों के आधार पर व्यक्तियों के बीच संबंधों की पहचान करना शामिल होता है। इन पहेलियों को हल करने के लिए लॉजिकल थिंकिंग स्किल्स की जरूरत होती है।
फैमिली रिलेशन्स पहेलियां 
फैमिली रिलेशन पहेलियों का इतिहास अज्ञात है। संभवतः उनकी जड़ें प्राचीन सभ्यताओं में हैं, जहां कहानी सुनाना और पहेलियां मनोरंजन का एक सामान्य रूप था। भारत में बौद्धिक मनोरंजन के रूप में पहेलियों का उपयोग करने की एक लंबी परंपरा है। प्रसिद्ध भारतीय कहानी संग्रह, पंचतंत्र, में कई पहेलियों को शामिल किया गया है।
पश्चिमी दुनिया में, फैमिली रिलेशन से जुड़ी पहेलियों के पहले दर्ज उदाहरण 19वीं सदी में देखे जा सकते है। 20 वीं शताब्दी की शुरुआत में जब उन्हें अलग-अलग न्यूज पेपर और मैग्जीन में पब्लिश किया गया, फैमिली रिलेशन पहेलियों ने लोकप्रियता हासिल की।
समय के साथ, अधिक जटिल परिदृश्यों और विविधताओं को शामिल करने के लिए ब्लड रिलेशन पहेलियां बनी हैं।
करियर फंडा में स्वागत!
आज हम इन सवालों के बारे में बात करेंगे और देखेंगे इसे कैसे हल किया जाता है। इस चैप्टर में पूछे गए सवाल फैमिली रिलेशन पर निर्भर करते हैं। इन रिलेशंस को तीन भागों में बांटा जा सकता है।
1. पिता की तरफ के रिलेशन: पिता के पिता-दादा (Grandfather); पिता की मां-दादी (Grandmother); पिता का भाई-चाचा (Uncle); पिता की बहन-बुआ (Aunty); चाचा के बच्चे -चचेरे भाई (Cousins); बुआ के बच्चे- फुफेरे भाई (Cousins); चाचा की पत्नी-चाची (Aunty); बुआ का पति-फूफा (Uncle)।
2. माता की तरफ के रिलेशन:  माता के पिता-नाना (Grandfather); माता की माता-नानी (Grandmother); माता का भाई-मामा (Uncle); मां की बहन-मौसी (Aunty); मामा के बच्चे- ममेरे भाई (Cousins); मौसी के बच्चे-मौसेरे भाई (Cousins); मामा की पत्नी- मामी (Aunty), मौसी का पति- मौसा (Uncle)।
3. पत्नी/पति की तरफ के रिलेशन: पत्नी/पति के पिता -ससुर (Father-in-law); पत्नी/पति की माता-सास (Mother-in-law); पत्नी/पति का भाई/बहन-देवर/जेठ/साला/ननद/साली (Brother-in-law/Sister-in-law); पत्नी की बहन का पति- साढूभाई (Brother-in-law), पति की बहन का पति -नन्दोई (Brother-in-law)
एक पीढ़ी से दूसरी पीढ़ी के रिलेशन: इस तरह से संबंधों का अध्ययन बड़े केस्लेट जैसे सवालों (टाइप 2) को समझने के लिए किया जाता है।
अपनी पीढ़ी के रिलेशन: भाई, बहन, कज़िन्स, पति, पत्नी (आइडियल केसेस में), देवर (Brother-in-law), भाभी (Sister-in-law), साला (Brother-in-law), साली (Sister-in-law).
अपनी पीढ़ी से एक पीढ़ी ऊपर के रिलेशन: माता, पिता, सास, ससुर, मामा/चाचा, बुआ/ मौसी
अपनी पीढ़ी से दो पीढ़ी ऊपर के रिलेशन: दादी/नानी, दादा/नाना
अपनी पीढ़ी से एक पीढ़ी नीचे के रिलेशन: बेटा, बेटी, भतीजा, भतीजी, भांजा, भांजी, दामाद, बहू
अपनी पीढ़ी से दो पीढ़ी नीचे के रिलेशन: पोता, पोती, नाती, नातिन
अलग-अलग तरह के सवाल
टाइप 1 - इस प्रकार के सवालों में स्टैंडअलोन सवाल होते हैं।
उदाहरण 1: ममता का परिचय देते हुए, चंद्र कहता है, 'वह मेरी मां के इकलौते भाई के इकलौते भांजे की पत्नी है।' ममता का चंद्र से क्या संबंध है?
(1) भाभी (2) पत्नी (3) बहन (4) डेटा अपर्याप्त है
हल: उत्तर (2). मां का इकलौता भाई मतलब मामा। अतः चन्द्र के मामा का इकलौता भांजा अर्थात स्वयं चन्द्र। अतः ममता चन्द्र की पत्नी है।
उदाहरण 2: विजय की ओर इशारा करते हुए मोनू ने कहा, 'मैं उनके पिता के पुत्रों में से एक का इकलौता पुत्र हूं।' विजय का मोनू से क्या रिलेशन है?
(1) चाचा (2) भतीजा (3) पिता (4) पिता या चाचा
हल: उत्तर (4). मोनू विजय के पिता के पुत्रों में से एक का इकलौता पुत्र है - या तो विजय मोनू का पिता या चाचा है।
उदाहरण 3: शैलेंद्र ने एक महिला का परिचय देते हुए कहा, ''वह मेरे बेटे की इकलौती बेटी की मां है.'' वह महिला शैलेंद्र से किस प्रकार संबंधित है?
(1) बहू (2) पत्नी (3) ननद (4) बेटी
हल: उत्तर (1). महिला शैलेंद्र की पोती की मां है। अतः महिला शैलेन्द्र की बहू है।
उदाहरण 4: A के 3 बच्चे हैं। B, C का भाई है और C, D की बहन है, E जो A की पत्नी है, D की माँ है। E के पति की केवल एक पुत्री है। D और B के बीच क्या संबंध है? हल: इसलिए D एक लड़का है क्योंकि E की केवल एक ही बेटी है। इसलिए, B, D का भाई है।
टाइप 2: इस तरह के प्रश्नों में बड़े केस्लेट जैसे सवाल होते हैं।
उदाहरण 5, 6: एक परिवार में दस सदस्य A, B, C, D, E, F, G, H, I और J हैं। परिवार की तीन पीढ़ियां हैं। परिवार में तीन विवाहित जोड़े भी हैं। पुरुष और महिला की संख्या समान है। A, J की बहू है। B के भाई, I की केवल एक बहन A है। H और B विवाहित जोड़े हैं। H, C की सास है। G, B की मां है। D, G का दामाद है। C, E की बहन है। F, D का इकलौता पुत्र है। यदि B, X का दामाद है -
5. तो X, C से किस प्रकार रिलेटेड है?
(1) पिता (2) नानी (3) नाना (4) निर्धारित नहीं किया जा सकता
6. यदि Y, I का पिता है तो D, Y से किस प्रकार रिलेटेड है?
(1) बेटा (2) बेटी (3) दामाद (4) भाई
टाइप 2 प्रकार के सवाल हल करने के लिए निम्न प्रकार का जनरेशन वाइज डायग्राम बनाया जाता है।
डायग्राम से क्लियर है कि – 
5. उत्तर (4). क्योंकि X, का जेंडर नहीं पता है, इसलिए वह नाना भी हो सकता है, और नानी भी।
6. उत्तर (3). दामाद
टाइप 3: इस प्रकार के सवालों में फैमिली रिलेशन के सवालों को इक्वेशन बना कर पूछा जाता है।
उदाहरण 7: यदि A + B का अर्थ A, B का भाई है; A % B का अर्थ है कि A, B का पिता है और A x B का अर्थ है कि A, B की बहन है। निम्नलिखित में से किसका अर्थ है कि M, P का अंकल है?
(1) M% N × P (2) N × P % M (3) M + S % R % P (4) M + K % T × P
हल: उत्तर (4). M + K का अर्थ है M, K का भाई है। K % T का अर्थ है K, T का पिता है। T x P का अर्थ है T, P की बहन है। इसलिए K, P का पिता है और M, P का अंकल है।
उम्मीद करता हूं, आज का ज्ञान आपके लिए उपयोगी साबित होगा।
आज का करियर फंडा है कि 'फैमिली रिलेशन' के इन तीन प्रकार के सवालों को हल करना सीख कर आप लगभग सभी कॉम्पिटिटिव एग्जाम में इन सवालों में परफॉर्म कर सकते हैं।
कर के दिखाएंगे!
इस कॉलम पर अपनी राय देने के लिए यहां क्लिक करें।
करिअर फंडा कॉलम आपको लगातार सफलता के मंत्र बताता है। जीवन में आगे रहने के लिए सबसे जरूरी टिप्स जानने हों तो ये करिअर फंडा भी जरूर पढ़ें...
